Babelscape/SREDFM huggingface dataset:
Κώστας Γκατσιούδης

Ο Κώστας Γκατσιούδης (Διδυμότειχο, 17 Δεκεμβρίου 1973) είναι Έλληνας ακοντιστής. 

Γεννήθηκε στις 17 Δεκεμβρίου 1973 στο Διδυμότειχο και είναι ένας από τους κορυφαίους ακοντιστές, καθώς κατέχει την 6η καλύτερη επίδοση όλων των εποχών με βολή στα 91,69μ. Ανήκει στον Πανελλήνιο και προπονητής του είναι ο Αντώνης Παπαδημητρίου. 

Είχε πολύ μεγάλες επιτυχίες από τα πρώτα του κιόλας βήματα. Το 1990 ήταν 6ος στο Παγκόσμιο Πρωτάθλημα Εφήβων-Νεανίδων, ενώ στην ίδια διοργάνωση δύο χρόνια μετά ήταν 2ος. Το 1994 ήταν Πρωταθλητής Ευρώπης για αθλητές κάτω των 23 ετών και το 1995 ήταν 3ος στο Παγκόσμιο Στρατιωτικό. 

Στην πρώτη του συμμετοχή σε Ολυμπιακούς Αγώνες το 1996 στην Ατλάντα, προκρίθηκε στον τελικό, αλλά τελικά κατετάγη 10ος. Το 1997 ήταν χρυσός μεσογειονίκης και λίγο αργότερα πήρε την πρώτη του μεγάλη διάκριση σε επίπεδο ανδρών καθώς κατέκτησε το χάλκινο μετάλλιο μπροστά στο ελληνικό κοινό στο Παγκόσμιο Πρωτάθλημα Στίβου 1997 στην Αθήνα. 

Το 1999 επιβεβαίωσε την κλάση του στο Παγκόσμιο Πρωτάθλημα Στίβου 1999 στη Σεβίλλη, κατακτώντας τη 2η θέση με βολή στα 89,18μ., ενώ ήταν 1ος στον τελικό του Γκραν Πρι στο Μόναχο με 89,84μ.
Το 2000 ήθελε να κατακτήσει Ολυμπιακό μετάλλιο και από τον προκριματικό έδειχνε έτοιμος για αυτό καθώς με 88,44μ. πέρασε ως 3ος στον τελικό. Εκεί, όμως το άγχος και το πολύ καλό ξεκίνημα των αντιπάλων του δυσκόλεψαν τις προσπάθειές του με αποτέλεσμα να καταλάβει τελικώς την 6η θέση με βολή στα 86,53μ. 

Στο Παγκόσμιο Πρωτάθλημα Στίβου 2001 έδειχνε ξανά έτοιμος να βρεθεί στο βάθρο και δεν απέτυχε. Με βολή στα 89,95μ. κατέκτησε την 3η θέση και το τρίτο διαδοχικό μετάλλιο σε Παγκόσμιο Πρωτάθλημα. 

Το 2002 στο μοναδικό αγώνα που έκανε στη Θεσσαλονίκη έριξε 91,24μ., ωστόσο στη συνέχεια του αγώνα τραυματίστηκε χάνοντας το Ευρωπαϊκό Πρωτάθλημα Στίβου 2002, ενώ τα επόμενα χρόνια αντιμετώπισε εκ νέου προβλήματα που τον υποχρέωσαν να μείνει εκτός δράσης το 2003, 2004, 2005. 

Το 2006 έκανε μία προσπάθεια να επανέλθει αλλά η απουσία από τους αγώνες ήταν εμφανής καθώς είχε καλύτερη προσπάθεια στα 75,40μ. Ο ίδιος δήλωσε ότι αν είναι υγιής θα επανέλθει το 2007 ακόμα πιο δυνατός και έτοιμος. 

Οι αγώνες του Κώστα Γκατσιούδη πάνω από το φράγμα των 90μ. : 
*23 Ιουνίου 2000 : 91,69μ. / Κουορτάνε 
*26 Μαΐου 2001 : 91,27μ. / Μαδρίτη 
*24 Ιουλίου 2002 : 91, 23μ. / Θεσσαλονίκη
Μαρκησία ντε Πομπαντούρ

Η Ζαν Αντουανέτ Πουασόν, Μαρκησία ντε Πομπαντούρ ("Jeanne Antoinette Poisson,Marquise de Pompadour") (Παρίσι, 29 Δεκεμβρίου 1721 - Βερσαλλίες, 15 Απριλίου 1764) ήταν επίσημη ερωμένη του βασιλιά Λουδοβίκου ΙΕ΄ και στη συνέχεια μαρκησία οπότε και ανέλαβε Κυρία του Οίκου της Βασίλισσας. Η Μαρκησία ντε Πομπαντούρ αναδείχθηκε σημαντική προστάτιδα των τεχνών και των γραμμάτων.
Πακρουόγις

Η Πακρουόγις (λιθουανικά: "Pakruojis" ) είναι πόλη της Λιθουανίας. Έχει 6.057 κατοίκους.

Είναι χτισμένη κοντά στον ποταμό Κρουόγια ("Kruoja") και κοντά στην πόλη υπάρχει και (αρδευτικό) φράγμα στον ποταμό.

Η πόλη έχει δώσει το όνομά της στην ευρύτερη περιφέρεια του Πακρουόγις, η οποία έχει έκταση 131.600 εκταρίων. Από αυτά το 71,66% είναι αγροτικές εκτάσεις, το 18% δασικές, το 1,98% καταλαμβάνεται από υδάτινες επιφάνειες, το 2,43% είναι κατοικημένες περιοχές και το 1,9% είναι βιομηχανικές εκτάσεις και δρόμοι. Τα υπόλοιπα 4,03% έχουν άλλες χρήσεις.

Ο πληθυσμός της περιφέρειας είναι μικρός, ανερχόμενος σε περίπου 31.000 άτομα, με αστικό το 27,4% και αγροτικό το 72,6% Από την άποψη των εθνοτήτων 98% είναι Λιθουανοί, 1% ρωσικής καταγωγής και το υπόλοιπο 1% έχει άλλη καταγωγή. Στην περιοχή υπάρχουν τρία (μικρά) μουσεία, 25 βιβλιοθήκες και αρκετά μνημεία πολιτιστικού ενδιαφέροντος.
Χιούη, Λιούη και Ντιούη

Οι Χιούη, Λιούη και Ντιούη (αγγλικά: Huey, Dewey, Louie) είναι τριάδα φανταστικών παπιών της οικογένειας Ντακ της The Walt Disney Company και ανίψια του Ντόναλντ Ντακ. Είναι πανομοιότυπα τρίδυμα που ξεχωρίζουν μόνο από το χρώμα των καπέλων τους: κόκκινο για τον Χιούη, πράσινο για τον Λιούη και μπλε για τον Ντιούη.
Γκαγκαούζοι

Οι Γκαγκαούζοι (Γκαγκαούζ: Gagauzlar) είναι Ορθόδοξοι Χριστιανοί στη Βαλκανική Χερσόνησο. Μιλούν τη βαλκανική διάλεκτο της τουρκικής γλώσσας. Ο συνολικός αριθμός των Γκαγκαούζων είναι περίπου 250 χιλιάδες άτομα. Το μεγαλύτερο μέρος τους ζει στη Μολδαβία. Στη Μολδαβία υπάρχει αυτόνομη περιοχή της Γκαγκαουζίας.
Μάεβ

Στην ιρλανδική μυθολογία, η Μάεβ ή Μεδβ ή Μεγβ ή Μιέβ (ιρλ. "Meḋḃ, Medhbh, Meadhbh, Meab°, Meabh, Maeve, Maev") είναι βασίλισσα του Κόνναχτ στον Κύκλο του Όλστερ. Πατέρας της ήταν ο Eochaid Feidlech, Βασιλιάς της Ιρλανδίας.
Το παλάτι της βρισκόταν στο Κρούαν (ιρλ. "Cruachan"), στο σημερινό Ροσκόμον της Ιρλανδίας. Αρχικά θα πρέπει να αποτελούσε "ηγεμονική θεά", την οποία θα παντρευόταν τελετουργικά ο βασιλιάς, σαν τμήμα της στέψης του. Το όνομα "Medhbh" σημαίνει "αυτή που προκαλεί μέθη", οπότε η γαμήλια τελετή μάλλον θα περιλάμβανε το έθιμο να πίνει ο βασιλιάς κι η θεά από κοινό ποτήρι.

Ο πρώτος σύζυγος της Μάεβ ήταν ο Κόνορ μακ Νέσσα (Conchobar mac Nessa) του Όλστερ, αλλά ο γάμος δεν κράτησε. Η Μάεβ αργότερα σκότωσε την επόμενη σύζυγο του Κόνορ, την Έθνε ("δεν είναι το ίδιο πρόσωπο με τη θεά Έθνι"), όταν ήταν έγκυος, αλλά ο γιος της, Furbaid, κατάφερε να επιζήσει. Η Έθνε ήταν αδερφή της Μάεβ.

Ο πατέρας της την έκανε βασίλισσα του Κόνναχτ, απομακρύνοντας τον τότε βασιλιά, Tinni mac Conri. Ωστόσο, ο Τίννι επανήλθε στο θρόνο, καθώς αργότερα έγιναν εραστές με τη Μάεβ. Σε μια συγκέντρωση στην Τάρα, ο Κόνορ βίασε τη Μάεβ. Ξέσπασε πόλεμος ανάμεσα στο Βασιλιά και το Όλστερ. Ο Τίννι προκάλεσε τον Κόνορ σε μονομαχία κι έχασε, οπότε ο Eochaid Dála, ανταγωνιστής του Τίννι για το θρόνο, υπερασπίστηκε το στρατό του Κόνναχτ κατά την υποχώρησή του κι έγινε ο επόμενος σύζυγος της Μάεβ και βασιλιάς του Κόνναχτ.

Η Μάεβ ζήτησε από το σύζυγό της να πληροί τρία κριτήρια: να είναι ατρόμητος, να μην είναι μνησίκακος και ζηλιάρης. Το τελευταίο δε ήταν ιδιαίτερα σημαντικό, καθώς η Μάεβ είχε πολλούς εραστές. Όσο καιρό ήταν παντρεμένη με τον Eochaid Dála, είχε εραστή τον Έιλιλ, αρχηγό της σωματοφυλακής της. Όταν ο Eochaid το ανακάλυψε, τον προκάλεσε σε μονομαχία κι έχασε. Έτσι, ο Έιλιλ παντρεύτηκε τη Μάεβ κι έγινε ο επόμενος βασιλιάς του Κόνναχτ.

Η Μάεβ και ο Έιλιλ έκαναν μια κόρη, τη Φίναβαρ κι επτά γιους, που όλοι λέγονταν Μέιν. Αρχικά είχαν διαφορετικά ονόματα, αλλά η Μάεβ ρώτησε ένα δρυΐδη ποιος απ' τους γιους της θα σκότωνε τον Κόνορ κι εκείνος απάντησε: "Ο Μέιν". Επειδή δεν είχε γιο με τέτοιο όνομα, έδωσε σε όλους το ίδιο όνομα.

Η Μάεβ επέμεινε στο να έχει ίδια περιουσία με το σύζυγό της κι έτσι ξεκίνησε η Επιδρομή του Κούλεϊ (Táin Bó Cúailnge), όταν ανακάλυψε ότι ο Έιλιλ είχε ένα ταύρο περισσότερο από αυτήν. Στην ουσία, ήταν ένας πόλεμος του Κόνναχτ, της Μάεβ και του Έιλιλ, εναντίον του Όλστερ, το οποίο υπερασπιζόταν από τους δυο εραστές ο ήρωας Κουχούλιν. Στο πλευρό της Μάεβ ήταν ο Φέργκους, πρώην βασιλιάς του Όλστερ σε εξορία, ένας από τους εραστές της. Αργότερα έβαλε να σκοτώσουν τον Έιλιλ, γιατί συνωμοτούσε εναντίον του Φέργκους.

Προς το τέλος της ζωής της, η Μάεβ συνήθιζε να πηγαίνει για μπάνιο σε μια λίμνη. Ο Furbaide, γιος της νεκρής Έθνε, ζητούσε εκδίκηση για το θάνατο της μητέρας του. Ήταν πολύ καλός στη σφεντόνα κι έτσι με ένα κομμάτι τυρί σημάδεψε ένα μήλο σε ένα κλαδί ψηλά πάνω από το κεφάλι της Μάεβ κι έτσι τη σκότωσε. Στο θρόνο του Κόνναχτ τη διαδέχτηκε ο γιος της, Maine Athramail.

Κατηγορία:Κελτική μυθολογία
Ρότζερ Γουώτερς

Ο Ρότζερ Τζορτζ Γουώτερς (, γενν. 6 Σεπτεμβρίου 1943) είναι από τα ιδρυτικά μέλη των Pink Floyd. Έμεινε με το συγκρότημα από το 1965 έως το 1985 με πολύ μεγάλη επιτυχία. Έπαιζε μπάσο και έκανε και τα κύρια φωνητικά (μαζί με τον Γκίλμορ). Ήταν επίσης υπεύθυνος για τους περισσότερους στίχους και το επικό μέγεθος των συναυλιών τους.

Η επιτυχία και εμπορικότητα των Floyd είχε αρχίσει να βαραίνει τους ώμους του πρώτα και κύρια καλλιτέχνη Γουώτερς. Μετά τον γιγαντισμό των συναυλιών για το άλμπουμ "The Wall" και την πολύ μεγάλη διάδοση των τραγουδιών άρχισε να έχει προβλήματα με τα υπόλοιπα μέλη του γκρουπ. Το άλμπουμ "The Final Cut" ήταν φτιαγμένο σχεδόν εξολοκλήρου από τον Γουώτερς, με τα υπόλοιπα μέλη να έχουν περιθωριακό ρόλο και να μην είναι ικανοποιημένα.

Η κατάσταση οδήγησε σε πολλές τριβές και έτσι το 1985 ο Γουώτερς αποχώρησε από τους Floyd κάνοντας και μια απόπειρα να αποκτήσει τα εμπορικά δικαιώματα του ονόματος, που όμως απέτυχε γρήγορα.
Μετά το 1985 άρχισε σόλο καριέρα με όχι πολύ θεαματικά αποτελέσματα, αλλά με καλές κριτικές.

Στις 2 Ιουλίου 2005 επανενώθηκε προσωρινά με την υπόλοιπη μπάντα για την φιλανθρωπική συναυλία του Live 8 στο Λονδίνο. Στην Ελλάδα εμφανίστηκε στις 18 Ιουνίου 2006 στη Μαλακάσα, για μια ζωντανή εκτέλεση του "The Dark Side of the Μoon" αλλά και υλικού από τους προσωπικούς του δίσκους.

Στο πλαίσιο της παγκόσμιας περιοδείας “The Wall Live”, με αφορμή τη συμπλήρωση 30 χρόνων από τη δημιουργία του πολύ-πλατινένιου άλμπουμ των Pink Floyd, ο Roger Waters έδωσε ακόμη μία συναυλία στην Ελλάδα, την Παρασκευή, 8 Ιουλίου 2011, στο Κλειστό Γήπεδο Μπάσκετ Ο.Α.Κ.Α.

Το οπτικοακουστικό υπερθέαμα «The Wall» του 2011 ,επαναλήφθηκε,ανασχεδιασμένο και με νέες προεκτάσεις στον ίδιο χώρο την Τετάρτη,31 Ιουλίου του 2013.

Επίσημη ιστοσελίδα του Ρότζερ Γουώτερς: http://www.roger-waters.com
Έιλιλ

Στην ιρλανδική μυθολογία, ο Έιλιλ (ιρλ. "Αilill ή Oilioll") ήταν βασιλιάς του Κόνναχτ και σύζυγος της Μάεβ στον Κύκλο του Όλστερ.

Ο Έιλιλ ήταν ο ιδιοκτήτης του Finnbhennach, του ταύρου με τα λευκά κέρατα του Κόνναχτ. Αν και ο ταύρος γεννήθηκε στο κοπάδι της Μάεβ, ο θρύλος λέει ότι ο ταύρος θεώρησε κατώτερο το ότι ανήκε σε γυναίκα παρά σε άντρα κι έτσι πήγε υπό την κυριότητα του Έιλιλ. Όταν το ανακάλυψε αυτό η Μάεβ, ξεκίνησε την Επιδρομή του Κούλεϊ (Táin Bó Cúailnge) εναντίον του Όλστερ.

Ο Έιλιλ έπρεπε να πληροί τα κριτήρια που είχε θέσει η Μάεβ: να είναι ατρόμητος, να μην είναι μνησίκακος και ζηλιάρης. Παρόλ' αυτά, συνωμότησε για το θάνατο του Φέργκους, εραστή της Μάεβ, και γι' αυτό εκείνη διέταξε να τον σκοτώσουν. Για τον θάνατό του Φέργκους, τελικά, πήρε εκδίκηση ο Κόναλ Κέρναχ, που σκότωσε τον Έιλιλ.

Ο Έιλιλ απέκτησε με τη Μάεβ μια κόρη, τη Φίναβαρ.
Φρεκ

Στην ιρλανδική μυθολογία, ο Φρεκ (ιρλ. "Fráech") είναι ήρωας του Κόνναχτ στον Κύκλο του Όλστερ. Είναι ανιψιός της Μπόαν, θεάς του ποταμού Μπουν, κι είναι γνωστός για την ομορφιά του. 

Ο Φρεκ πολιορκούσε τη Φίναβαρ, κόρη του Έιλιλ και της Μάεβ. Αρνήθηκε να δώσει προίκα γι' αυτήν, αλλά συμφώνησε να βοηθήσει τη Μάεβ να νικήσει το Όλστερ στην Επιδρομή του Κούλεϊ (Táin Bó Cuailnge). Βρήκε το θάνατο από πνιγμό σε ένα ποτάμι, κατά τη διάρκεια μονομαχίας με τον ήρωα Κουχούλιν.
Φίναβαρ

Στην ιρλανδική μυθολογία, η Φίναβαρ (ιρλ. "Findabair ή Finnabair") είναι η κόρη του Έιλιλ και της Μάεβ του Κόνναχτ.

Ερωτεύτηκε τον Φρεκ, αλλά εκείνος αρνήθηκε να δώσει προίκα για να την παντρευτεί. Αντ' αυτού, βοήθησε τη Μάεβ να πολεμήσει το Όλστερ στην Επιδρομή του Κούλεϊ (Táin Bó Cuailnge). Ο Φρεκ βρήκε το θάνατο από τον Κουχούλιν κι η Φίναβαρ προσφέρθηκε από τους γονείς της ως δώρο σε αρκετούς πολεμιστές, αν κατάφερναν να αντιμετωπίσουν τον Κουχούλιν.

Όταν ο Ρόχι (Rochad mac Fathemain), ο πρώτος έρωτας της Φίναβαρ, προσέτρεξε στο πλευρό του Κουχούλιν, ο Έιλιλ κι η Μάεβ έστειλαν την κόρη τους να περάσει τη νύχτα μαζί του σε αντάλλαγμα με εκεχειρία. Αποκαλύφθηκε όμως ότι σε καθένα από τους εφτά βασιλείς του Μούνστερ είχε προσφερθεί το χέρι της Φίναβαρ ως αντάλλαγμα για την υποστήριξή τους, οπότε στράφηκαν εναντίον του στρατού του Κόνναχτ. Σε εκείνη τη μάχη σκοτώθηκαν 700 άνδρες και η Φίναβαρ πέθανε από ντροπή.

Το όνομα της Φίναβαρ ετυμολογικά συγγενεύει με το όνομα "Γκουένγουιβαρ" (Gwenhwyfar), το αντίστοιχο ουαλικό όνομα της Γκουίνεβιρ.
Καλώς ήλθε το δολλάριο

Το Καλώς ήλθε το δολλάριο είναι ελληνική κωμική ταινία, του 1967 σε παραγωγή Ανζερβός και Orwo Hellas. Είναι, επίσης, η πρώτη έγχρωμη ελληνική ταινία, με επεξεργασία εξ ολοκλήρου στην Ελλάδα. Είναι βασισμένη στο θεατρικό έργο «Ο 6ος Αμερικανικός στόλος» των Αλέκου Σακελλάριου και Χρήστου Γιαννακόπουλου.

Το κόστος της ταινίας ανήλθε στα 5.000.000 δραχμές, και οι πωλήσεις της στα 164.239 εισιτήρια (39η/99).
Αρχαιολογικό Μουσείο Δελφών

Το Αρχαιολογικό Μουσείο Δελφών είναι ένα από τα πιο σημαντικά μουσεία της Ελλάδας. Οι συλλογές του περιλαμβάνουν αρχαία αντικείμενα που ανακαλύφθηκαν στον αρχαιολογικό χώρο του μαντείου των Δελφών και κυρίως αναθήματα αφιερωμένα στο ιερό.
Μοργκάνα λε Φέι

"Morgan le Fay", του Anthony Frederick Sandys ([[1829]] - [[1904]]), [[1864]] (Birmingham Art Gallery)

Στον Αρθουριανό Κύκλο, η Μοργκάνα λε Φέι ή Φάτα Μοργκάνα, είναι μια πανίσχυρη μάγισσα και πολλές φορές αντίπαλη του βασιλιά Αρθούρου και της Γκουίνεβιρ. 

Η Μοργκάνα είναι κόρη της μητέρας του Αρθούρου, Λαίδης Ιγκρέιν, και του πρώτου της συζύγου, Γκορλουά, Δούκα της Κορνουάλης. Ο Αρθούρος είναι ετεροθαλής αδερφός της από την Ιγκρέιν και τον Ούθερ Πεντράγκον. Η Μοργκάνα έχει και δυο μεγαλύτερες αδερφές, την Ελέν και τη Μοργκάουζ, η οποία είναι μητέρα του Γκάβιν και του προδότη Μόρντρεντ.
Κάρλος Γαρδέλ

Ο Κάρλος Γαρδέλ ("Carlos Gardel", Τουλούζ, Γαλλία 11 Δεκεμβρίου 1890 – 24 Ιουνίου 1935) ήταν εξαιρετικά διάσημος Αργεντινός τραγουδιστής του τάγκο κατά το διάστημα του μεσοπολέμου. Ο θάνατός του σε αεροπορικό δυστύχημα στο απόγειο της καριέρας του δημιούργησε την εικόνα του τραγικού ήρωα και στις δύο πλευρές του Ρίο ντε λα Πλάτα. Για πολλούς θαυμαστές του, ο Γαρδέλ ήταν η προσωποποίηση της ψυχής του τάγκο, ένα μουσικό και χορευτικό είδος που αναπτύχθηκε στις γειτονιές του Μπουένος Άιρες γύρω στα τέλη του 19ου αιώνα.

Ο Γαρδέλ ήταν βαρύτονος, με αλάνθαστη μουσικότητα και δραματική έκφραση, και δημιούργησε μικρά αριστουργήματα μέσα από τις εκατοντάδες τρίλεπτων τανγκό που ηχογράφησε στη ζωή του. Μαζί με τον μακρόχρονο συνεργάτη του, τον στιχουργό Αλφρέδο Λε Πέρα, ο Γαρδέλ επίσης έγραψε αρκετά κλασικά τάγκο, όπως το "Mi Buenos Aires querido, Amores de Estudiante, Soledad, Volver, Por una cabeza" και "El día que me quieras".

Ο Γαρδέλ ξεκίνησε την καριέρα του τραγουδώντας σε μπαρ και ιδιωτικές συγκεντρώσεις και το 1911 σχημάτισε ντουέτο με τον Φρανσίσκο Μαρτίνο, και αργότερα με τον Χοσέ Ρατσάνο (το οποίο κράτησε μέχρι το 1925), τραγουδώντας ένα ευρύ ρεπερτόριο. Ο Γαρδέλ εφηύρε το "tango-canción" το 1917 με το τραγούδι "Mi Noche Triste", σύνθεση των Πασκουάλ Κοντούρσι και Σαμουέλ Καστριότα, το οποίο πούλησε 100.000 δίσκους και ήταν επιτυχία σε ολόκληρη τη Λατινική Αμερική. Περιόδευσε σε Αργεντινή, Ουρουγουάη, Χιλή, Βραζιλία, Πουέρτο Ρίκο, Βενεζουέλα, Κολομβία και εμφανίστηκε στη Βαρκελώνη, τη Μαδρίτη, το Παρίσι και τη Νέα Υόρκη. Πούλησε 70.000 δίσκους τους πρώτους τρεις μήνες κατά τη διάρκεια επίσκεψής του στο Παρίσι το 1928. Όταν η δημοτικότητά του αυξήθηκε, γύρισε και ταινίες με την Paramount στη Γαλλία και τις ΗΠΑ, οι οποίες ουσιαστικά συνέβαλαν στην εικόνα που είχε ως είδωλο.

Όταν ο Γαρδέλ και ο συνεργάτης του Λε Πέρα σκοτώθηκαν σε αεροπορικό δυστύχημα στο Μεδεγίν (Κολομβία) το 1935, εκατομμύρια θαυμαστές του σε όλη τη Λατινική Αμερική θρήνησαν. Πλήθη κόσμου προσήλθαν για να αποτίσουν φόρο τιμής καθώς η σορός του τραγουδιστή ταξίδεψε μέσω Κολομβίας, Νέας Υόρκης και Ρίο ντε Τζανέιρο στο Μοντεβιδέο (Ουρουγουάη) όπου ζούσε η μητέρα του. Εκεί τέθηκε σε λαϊκό προσκύνημα, όπου προσήλθαν χιλιάδες Ουρουγουανοί. Μετά από δύο μέρες η σορός μεταφέρθηκε στον τελικό της προορισμό, το κοιμητήριο La Chacarita στο Μπουένος Άιρες.

Ο Γαρδέλ μνημονεύεται ακόμη από το Μπουένος Άιρες μέχρι το Τόκιο, και πολλοί λένε ότι "τραγουδάει κάθε μέρα και καλύτερα". Θαυμαστές του τοποθετούν αναμμένο τσιγάρο στα δάχτυλα του αγάλματός του - σε φυσικό μέγεθος - που διακοσμεί τον τάφο του. Μία από τις αγαπημένες φράσεις του Γαρδέλ, "Veinte años no es nada" ("Είκοσι χρόνια δεν είναι τίποτα") έγινε πολύ γνωστή ρήση σε όλη τη Λατινική Αμερική.
thumb|bright|180px
Άβαλον

Η νήσος Άβαλον, ή το Άβαλον, ή Αβαλονία, ή "Νήσος των μήλων", είναι μυθικό νησί κάπου στα Βρετανικά Νησιά, πασίγνωστο για τα ωραία του μήλα. Το Άβαλον κάποιες φορές αναφέρεται ότι είναι η θρυλική περιοχή, την οποία επισκέφτηκε ο Ιησούς μαζί με τον Ιωσήφ από Αριμαθαίας στα Βρετανικά Νησιά και το μέρος όπου αργότερα ιδρύθηκε η πρώτη εκκλησία στη Βρετανία. Η τοποθεσία του Άβαλον συνήθως συσχετίζεται με το σημερινό Γκλάστονμπερι, του Σόμερσετ.

Επίσης, λέγεται ότι είναι το μέρος όπου είναι θαμμένος ο Βασιλιάς Αρθούρος. Σύμφωνα με το μύθο, μεταφέρθηκε εκεί με μια βάρκα από την ετεροθαλή αδερφή του, Μοργκάνα λε Φέι, για να γιατρέψει τις πληγές του, και το σώμα του βρίσκεται ακόμα εκεί.

Από τον 11ο μόλις αιώνα έχουν τις ρίζες τους οι παραδόσεις που θέλουν το μυθικό νησί Άβαλον να βρίσκεται στο Γκλάστονμπερι κι εκεί να βρίσκεται θαμμένος ο Αρθούρος. Κατά τη βασιλεία του Ερρίκου του Β', σύμφωνα με χρονικογράφους, έγινε έρευνα στο ύψωμα Γκλάστονμπερι Τορ, όπου βρέθηκε σε βάθος 5 μέτρων ένα μπαούλο από βελανιδιά, σαν φέρετρο, στο οποίο υπήρχε η επιγραφή:

:Hic jacet sepultus inclitus rex Arthurus in insula Avalonia. 
:"Ενθάδε κείται ο Βασιλιάς Αρθούρος στο νησί Αβαλονία"

Τα λείψανα επανενταφιάστηκαν με μια μεγάλη τελετή, στην οποία παρευρέθηκε ο ίδιος ο βασιλιάς Εδουάρδος ο Α', μπροστά από το Αββαείο του Γκλάστονμπερι, όπου συνέρρεαν πλήθη προσκυνητών μέχρι τη Μεταρρύθμιση.

Ωστόσο, ο θρύλος του Γκλάστονμπερι από πολλούς θεωρείται απάτη. Πρώτον, η επιγραφή στο μπαούλο θεωρείται αναχρονιστική, καθώς ταιριάζει περισσότερο στο 10ο αιώνα παρά στον 6ο. Δεύτερον, δε φαίνεται να υπάρχει μαρτυρία για κάποια ανακάλυψη στην περιοχή το 10ο αιώνα, συν το γεγονός ότι υπήρχαν κίνητρα και από το ίδιο το Αββαείο να επινοήσει μια τέτοια ιστορία. 

Άλλες θεωρίες υποδεικνύουν την περιοχή της Κορνουάλης, το Νησί Αβάλ στις ακτές της Βρετάνης στη Γαλλία, αλλά και την τοποθεσία Burgh by Sands στην Αγγλία, όπου στα ρωμαϊκά χρόνια υπήρχε το Τείχος του Αδριανού, κοντά στην περιοχή Camboglanna. Συμπτωματικά, η περιοχή της τελευταίας μάχης του βασιλιά Αρθούρου λέγεται ότι είχε το όνομα Κάμλαν.
Γεώργιος Καντακουζηνός-Γκρανιτσέρουλ

Ο Γεώργιος Καντακουζηνός-Γκρανιτσέρουλ ("Gheorghe Cantacuzino-Grănicerul") γνωστός σαν "Ζίζι" («"Zizi"»), ήταν Ρουμάνος στρατιωτικός και πολιτικός.

Γεννήθηκε στο Παρίσι στις 25 Δεκεμβρίου 1869 και απεβίωσε στις 9 Οκτωβρίου 1937. Καταγόταν από τον Ρουμάνικο κλάδο της ελληνικής οικογένειας των Καντακουζηνών με καταγωγή από την Σμύρνη. Το 1883 μπήκε στην στρατιωτική ακαδημία της Κραϊόβας , πολέμησε στους Βαλκανικού πολέμους και έφτασε μέχρι τον βαθμό του στρατηγού. Το 1910 ήταν μέλος της κυβέρνησης του Νικολάε Φιλιπέσκου ενω ήταν μέλος του Ρουμανικού φασιστικού κόμματος.
Κατηγορία:Υπουργοί της Ρουμανίας
Μέγαρο Μουσικής Αθηνών

Το Μέγαρο Μουσικής Αθηνών, ευρύτερα γνωστό και ως Μέγαρο Μουσικής ή Μέγαρον, είναι χώρος διεξαγωγής συναυλιών, πολιτιστικών εκδηλώσεων και συνεδρίων. Η ίδρυσή του βασίστηκε σε μία ιδέα της τραγουδίστριας Αλεξάνδρας Τριάντη, η οποία είναι η ιδρύτρια του συλλόγου "Οι Φίλοι της Μουσικής". Το κτίριο του βρίσκεται στην Αθήνα στη συμβολή της Λεωφόρου Βασιλίσσης Σοφίας και της οδού Πέτρου Κόκκαλη.

Σχεδιάστηκε από τον Εμμανουήλ Βουρέκα και τον Ηλία Σκρουμπέλο και άρχισε να κατασκευάζεται το 1976 έπειτα από συγχρηματοδότηση του συλλόγου «Οι Φίλοι της Μουσικής» και του ελληνικού δημοσίου. Θεωρείται ένας από τους διασημότερους χώρους τέτοιου είδους παγκοσμίως τόσο για την κλασική όσο και για την ελληνική παραδοσιακή μουσική. Κάθε χρόνο, ο οργανισμός του Μεγάρου διοργανώνει συνολικά περίπου 500 εκδηλώσεις, όπως παραστάσεις κλασικής μουσικής, όπερας, θεάτρου, χορού κ.α.. 

Το Μέγαρο συγκαταλέγεται στην λίστα του Ευρωπαϊκού Οργανισμού Κέντρων Συμφωνικής Μουσικής.
Εθνόσημο της Λιθουανίας

thumb|right|220px|Εθνόσημο της Λιθουανίας (1991)
Το εθνόσημο της Λιθουανίας ονομάζεται Vytis (σημαίνει «ο Ιππότης») ή Raitelis («Καβαλάρης»). Αποτελεί ένα από τα παλαιότερα εθνόσημα στην Ευρώπη. Με το άρθρο 15 του Λιθουανικού Συντάγματος, το οποίο εγκρίθηκε με δημοψήφισμα το 1992, ορίζεται ρητά ότι «το Εθνόσημο του Κράτους πρέπει να είναι ένας άσπρος Ιππότης σε κόκκινο φόντο».

Ο σύγχρονος θυρεός καθιερώθηκε το 1991 και δείχνει έναν καβαλάρη σε άλογο, ο οποίος βρίσκεται σε ερυθρό φόντο. Ο Ιππότης κρατάει στο δεξί του χέρι ένα σπαθί, πάνω από το κεφάλι του. Από τον αριστερό ώμο του ιππέα κρέμεται μια ασπίδα που έχει πάνω της έναν διπλό σταυρό, χρώματος χρυσού. Το χρυσό είναι το χρώμα που επικρατεί σε όλα τα υπόλοιπα στοιχεία, όπως στα πέταλα, στα ηνία κλπ.
Σον Χάουζ

O Σον Χάουζ ("Son House", 21 Μαρτίου 1902 - 19 Οκτωβρίου 1988), ψευδώνυμο του Έντι Τζέιμς, ήταν Αμερικανός μπλουζ μουσικός, τραγουδιστής και κιθαρίστας. Θεωρείται ένας από τους σημαντικότερους εκπροσώπους των μπλουζ του Δέλτα και τοποθετείται συχνά στο ίδιο επίπεδο με άλλους διακεκριμένους μπλουζ μουσικούς όπως ο Τσάρλι Πάτον και ο Ρόμπερτ Τζόνσον. Χαρακτηρίστηκε λιγότερο για την τεχνική του και περισσότερο για το πάθος της ερμηνείας του, ξεχωρίζοντας κυρίως στο είδος της "σλάιντ" κιθάρας.
Αλμπέρτο Φερνάντες

Ο Αλμπέρτο Φερνάντες ("Alberto Ángel Fernández", 1959-) είναι Αργεντινός πολιτικός, Πρόεδρος της Αργεντινής από τις 10 Δεκεμβρίου 2019. Έγινε πρόεδρος μετά τη νίκη του στις εκλογές τον Οκτώβριο του 2019. Νωρίτερα ήταν επικεφαλής του υπουργικού συμβουλίου της Αργεντινής (όπως ο Πρωθυπουργός), την περίοδο από το 2003 ως το 2008.
Σημαία της Λιθουανίας

thumb|Σημαία της Λιθουανίας. Λόγος σημαίας: 3:5.

Η σημαία της Λιθουανίας είναι τρίχρωμη με οριζόντιες ισοπαχείς λωρίδες. Τα χρώματα της είναι το κίτρινο, το πράσινο και το κόκκινο. Η σημαία καθιερώθηκε στις 20 Μαρτίου του 1989 έπειτα από την επανίδρυση του κράτους. Πριν επαναφερθεί, η σημαία ήταν σε χρήση από το 1918 μέχρι το 1940, οπότε η Λιθουανία ήταν υπό σοβιετική κατοχή και προσαρτημένη στη Σοβιετική Ένωση (Ε.Σ.Σ.Δ.). Έπειτα από βραχύχρονη Ναζιστική Κατοχή (1941–1945), από το 1945 μέχρι το 1989, η Λιθουανία είχε σημαία στο πλαίσιο του σοβιετικού προτύπου. Έπειτα, η σημαία άλλαξε και έγινε κόκκινη με άσπρο και πράσινο. Η τελευταία αλλαγή στη σημαία έλαβε χώρα το 2004 όταν ο λόγος της σημαίας άλλαξε από 1:2 σε 3:5.
Ντιλέιτα Μοχάμεντ Ντιλέιτα

Ο Ντιλέιτα Μοχάμεντ Ντιλέιτα (12 Μαρτίου 1958-) είναι πολιτικός από το Τζιμπουτί, που διετέλεσε πρωθυπουργός από τις 4 Μαρτίου 2001 ως την 1η Απριλίου 2013. Ανήκει στον Λαϊκό Συναγερμό για την Πρόοδο (PRP), ο οποίος κυβερνά τη χώρα μαζί με το Μέτωπο για την Αποκατάσταση της Ενότητας και της Δημοκρατίας (FRUD).
Φλώρα Ρεντούμη

Η Φλώρα Ρεντούμη (Μάνδρα Αττικής, 11 Σεπτεμβρίου 1976) είναι Ελληνίδα αθλήτρια. Είναι η δεύτερη καλύτερη αθλήτρια στα 100μ. μετ' εμποδίων όλων των εποχών στην Ελλάδα και η καλύτερη στα 60μ. μετ' εμποδίων στον κλειστό στίβο. Ανήκει στον Ολυμπιακό ΣΦΠ και έχει σημειώσει τις σημαντικότερες επιτυχίες της στον κλειστό στίβο. 

Η πρώτη επιτυχία ήρθε στο Ευρωπαϊκό Πρωτάθλημα Κλειστού Στίβου 2002 στη Βιέννη, όπου στον ημιτελικό σημειώνοντας επίδοση 8.01, πανελλήνιο ρεκόρ τότε, προκρίθηκε στον τελικό με την 3η καλύτερη επίδοση. Εκεί όμως με το 8.02 που σημείωσε πλασαρίστηκε στην 5η θέση, χάνοντας το μετάλλιο για 0.04 δευτερόλεπτα. 

Στο Παγκόσμιο Πρωτάθλημα Κλειστού Στίβου 2003 στο Μπέρμιγχαμ συμμετείχε για άλλη μια φορά σε ημιτελικό, όπου κατέκτησε την 5η θέση με 8.12 και τελικώς κατετάγη 9η στο σύνολο. 

Το 2004, σημείωσε ατομικά ρεκόρ τόσο στα 60μ. μετ' εμποδίων όσο και στα 100μ. μετ' εμποδίων. Αρχικά, στο Ευρωπαϊκό Πρωτάθλημα Κλειστού Στίβου σημείωσε επίδοση 7.97, πανελλήνιο ρεκόρ τότε, κατακτώντας την 1η θέση. Συμμετείχε, επίσης, στο Παγκόσμιο Πρωτάθλημα Κλειστού Στίβου 2004 στη Βουδαπέστη και εξασφάλισε για άλλη μια φορά την παρουσία της σε ημιτελικό. Εκεί, με γρήγορη κούρσα σημείωσε επίδοση 7.91, που αποτελεί μέχρι σήμερα το ατομικό της ρεκόρ, τερμάτισε 2η και προκρίθηκε στον τελικό. Τελικά κατέλαβε την 7η θέση στον τελικό με 7.94, σε μία πολύ γρήγορη κούρσα. 

Αργότερα, στο Πανελλήνιο Πρωτάθλημα Ανδρών-Γυναικών σημείωσε ατομικό ρεκόρ με 12.86 και εξασφάλισε τη συμμετοχή της στους Ολυμπιακούς Αγώνες της Αθήνας, όπου δεν κατάφερε να ξεχωρίσει. 

Το 2005, ήταν 3η στο Ευρωπαϊκό Κύπελλο Μπρούνο Τζάουλι στη Super League με 13.03 και 3η στους Μεσογειακούς Αγώνες 2005 στην Αλμερία με 13.16. 
Συμμετείχε στο Ευρωπαϊκό Πρωτάθλημα Στίβου 2006 στο Γκέτεμποργκ όπου κατετάγη 10η στο σύνολο σημειώνοντας επίδοση 13.15 στον ημιτελικό, χάνοντας την ευκαιρία να μετάσχει σε ένα μεγάλο τελικό στα 100μ. μετ' εμποδίων. 

Το Μάρτιο του 2008, στο Παγκόσμιο πρωτάθλημα κλειστού στίβου στη Βαλένθια της Ισπανίας, η Ρεντούμη αποκλείστηκε στα προκριματικά, καθώς έχασε το βηματισμό της, με αποτέλεσμα να εγκαταλείψει. 

Η εξέλιξη της Φλώρας Ρεντούμη στα 100μ. μετ' εμποδίων:
*1998 : 13.63
*1999 : 13.50
*2000 : 13.63
*2001 : 13.26
*2002 : 12.90
*2003 : 12.90
*2004 : 12.86
*2005 : 13.03
*2006 : 13.03
Κωνσταντίνος Ι΄ Δούκας

Ο Κωνσταντίνος Ι΄ Δούκας (1006 - 22 Μαΐου 1067) Βυζαντινός αυτοκράτορας (24 Νοεμβρίου 1059 - 22 Μαΐου 1067) ήταν ο πρώτος αυτοκράτορας από την Δυναστεία των Δουκών. Ο Κωνσταντίνος Ι΄ Δούκας ήταν μεγαλύτερος γιος του Ανδρόνικου Δούκα ενός Παφλαγόνα ευγενή που υπηρέτησε κατά πάσα πιθανότητα κυβερνήτης στην Μυσία, απόγονος του Ανδρόνικου Δούκα του γνωστού επαναστάτη την εποχή του Λέων ΣΤ΄. Την περίοδο που κυβέρνησε την Βυζαντινή αυτοκρατορία οι Νορμανδοί κατέλαβαν τις υπόλοιπες περιοχές στην νότια Ιταλία και οι Ούγγροι στα Βαλκάνια κατέκτησαν το Βελιγράδι. Ο Κωνσταντίνος Ι΄ γνώρισε επίσης άλλη μία συντριβή από τον Σουλτάνο των Σελτζούκων Αλπ Αρσλάν.
Κόιντος ο Σμυρναίος

Ο Κόιντος ο Σμυρναίος ήταν Έλληνας επικός ποιητής και γραμματικός, του οποίου το έργο "«Τα μεθ' Όμηρον»" ("Τα μετά τον Όμηρο", διεθνώς: "Posthomerica") συνεχίζει τη διήγηση του Τρωικού Πολέμου μετά τα όσα αφηγείται η "Ιλιάδα".
Δημήτρης Μυταράς

Ο Δημήτρης Μυταράς (Χαλκίδα, 18 Ιουνίου 1934 - Αθήνα, 16 Φεβρουαρίου 2017) ήταν σύγχρονος Έλληνας ζωγράφος με διεθνή καταξίωση και καθηγητής της Ανωτάτης Σχολής Καλών Τεχνών (ΑΣΚΤ).
[[Μουσείο Σύγχρονης Τέχνης Φλώρινας]]. Μυταράς, "Δόξα".
Ηρακλείδες

Στην ελληνική μυθολογία, και γενικότερα στην αρχαία Ελλάδα, με τον όρο Ηρακλείδες αναφέρονται οι γιοι του Ηρακλή και οι απόγονοί τους.

Πολλοί βασιλικοί οίκοι στην αρχαία Ελλάδα οριοθετούσαν την καταγωγή τους μέχρι τον ενδοξότερο ήρωα της ελληνικής μυθολογίας, τον Ηρακλή. Χαρακτηριστική είναι η περίπτωση των βασιλέων της Μακεδονίας, τους οποίους μιμήθηκαν και όλες σχεδόν οι δυναστείες των ελληνιστικών κρατών.
Πριγκίπισσα Ευγενία της Ελλάδας και της Δανίας

Η Πριγκίπισσα Ευγενία της Ελλάδας και της Δανίας (10 Φεβρουαρίου 1910 - 15 Οκτωβρίου 1988) ήταν η μοναδική κόρη του Πρίγκιπα Γεωργίου της Ελλάδας και της Πριγκίπισσας Μαρίας Βοναπάρτη.
Προίτος

Στην ελληνική μυθολογία ο Προίτος ήταν βασιλιάς της Τίρυνθας, γιος του μυθικού βασιλιά του Άργους Άβαντα και της Αγλαΐας (και επομένως δισέγγονος του Δαναού), ή του Ναυπλίου του πρεσβυτέρου.

Ο Προίτος είχε ένα δίδυμο αδελφό, τον Ακρίσιο, με τον οποίο είναι χαρακτηριστικό ότι μάλωνε από τότε που βρίσκονταν ακόμα μέσα στην κοιλιά της Αγλαΐας. Οι έριδες των δύο αδελφών συνεχίσθηκαν και κατά τη παιδική τους ηλικία, διαχρονικά. Φυσιολογικά, όταν μεγάλωσαν ο Άβαντας χώρισε στα δύο το βασίλειό του της Αργολίδας και έδωσε το Άργος στο Ακρίσιο και την Τίρυνθα στον Προίτο, μετά από αιματηρές μάχες μεταξύ των δύο κληρονόμων. Ο Προίτος κατά τον μύθο είναι εκείνος που έχτισε τα Κυκλώπεια τείχη της Τίρυνθας, που σώζονται ακόμα και σήμερα, υποτίθεται με τη βοήθεια των ίδιων των Κυκλώπων.

Σε κάποια από τις συνεχείς μάχες τους, ο Ακρίσιος κατενίκησε τον Προίτο και τον έδιωξε στη Μικρά Ασία. Ο Προίτος τότε κατέφυγε στον βασιλιά της Λυκίας, τον Ιοβάτη ή τον Αμφιάνακτα, γεγονός που είχε ως αποτέλεσμα να πάρει την κόρη του Σθενέβοια ως σύζυγο (ο Όμηρος την ονομάζει Άντεια). Στη συνέχεια, ο Λύκιος βασιλιάς του έδωσε στρατό με τον οποίο ο Προίτος κατάφερε να ξανακερδίσει την Τίρυνθα, περιορίζοντας τον Ακρίσιο στο νόμιμο μερίδιό του.

Η γαλήνη του ζεύγους Προίτου-Σθενέβοιας διαταράχθηκε όταν ο Βελλεροφόντης, φυγάς από την Κόρινθο, παρουσιάσθηκε μπροστά τους για να τους ζητήσει φιλοξενία και κάθαρση στην αυλή τους. Η Σθενέβοια ερωτεύθηκε τον νεαρό Κορίνθιο (τότε ονομαζόταν Ιππόνοος), πράγμα που υπήρξε η αρχική αιτία για τη μετάβασή του στον Ιοβάτη και τα κατοπινά ηρωικά του κατορθώματα (για περισσότερα βλ. Βελλεροφόντης).

Ο Προίτος και η Σθενέβοια απέκτησαν τρεις κόρες (κατά μία εκδοχή δύο): τη Λυσίππη, την Ιφινόη και την Ιφιάνασσα, γνωστές ως Προιτίδες. Αυτές έκαναν το λάθος να περιγελάσουν το ξόανο της θεάς Ήρας, οπότε η Ήρα τους ενέβαλε δαιμονική τρέλα (μανία), από την οποία τις θεράπευσε ο Μελάμποδας, εκτός από την Ιφινόη, που πέθανε (για λεπτομέρειες βλ. Προιτίδες). Μετά από αυτό, ο Προίτος πάντρεψε την Ιφιάνασσα με τον Μελάμποδα και τη Λυσίππη με τον αδελφό του Μελάμποδα, τον Βίαντα. Στο μεταξύ, την εποχή που οι κόρες τους είχαν τη μανία, ο Προίτος και η Σθενέβοια απέκτησαν και ένα γιο, τον Μεγαπένθη (κατ' άλλους και τον Λέρνο).

Τα χρόνια πέρασαν και όταν ο Μεγαπένθης ενηλικιώθηκε, ο πατέρας του, σε μεγάλη πια ηλικία, παραιτήθηκε υπέρ αυτού από τον θρόνο. Στο μεταξύ, ο Ακρίσιος είχε σκοτωθεί κατά λάθος από τον εγγονό του, τον Περσέα. Ο Περσέας, που αισθανόταν άσχημα με ένα βασίλειο κληρονομημένο από πρόσωπο που είχε σκοτωθεί από το χέρι του, πρότεινε στον νέο βασιλέα Μεγαπένθη να ανταλλάξουν βασίλεια. Αφού ο Μελάμποδας θεράπευσε και άλλες γυναίκες του Άργους που είχαν πάρει την ασθένεια από τις Προιτίδες, το βασίλειο μοιράσθηκε σε τρία ίσα μέρη, του Αναξαγόρα (γιου του Μεγαπένθη), του Βίαντα και του Μελάμποδα. Με αυτό τον τρόπο, οι απόγονοι του Προίτου βρέθηκαν τελικώς να βασιλεύουν στο Άργος. Από αυτούς προήλθαν τα τρία βασιλικά γένη του Άργους: οι Αναξαγορίδες, οι Μελαμποδίδες και οι Βιαντίδες.
Νίκος Αλιάγας

Ο Νίκος Αλιάγας (Nikos Aliagas, Παρίσι, 13 Μαΐου 1969) είναι Γαλλοέλληνας παρουσιαστής που γεννήθηκε στη Γαλλία. Κατάγεται από τη Σταμνά Αιτωλοακαρνανίας από την πλευρά του πατέρα του και από το Μεσολόγγι από την πλευρά της μητέρας του. Έχει διαγράψει σημαντική πορεία στη γαλλική τηλεόραση με την παρουσίαση του γαλλικού ριάλιτι "Star Academy", το οποίο σημείωσε ιδιαίτερη επιτυχία. Επίσης, έχει κατά καιρούς συνεργαστεί με διάφορους τηλεοπτικούς σταθμούς στην Ελλάδα. Έχει τιμηθεί με σημαντικά βραβεία τόσο στη Γαλλία όσο και στην Ελλάδα.

Μέχρι το 2005 ο παρουσιαστής είχε συμβόλαιο με το Mega, όπου παρουσίαζε ειδικά προγράμματα. Από τον Απρίλιο του 2007 ανήκει στο δυναμικό του Alpha ως ειδικός σύμβουλος προγράμματος.

Ο Αλιάγας παρουσίαζε τα Βραβεία NRJ Music Awards την περίοδο 2009-2016. Στην εκπομπή του Alpha που παρουσίαζε με τίτλο "Gros Plan" είχε καλεσμένους μεταξύ των οποίων οι Σιλβέστερ Σταλόνε, Ζαν-Πολ Γκοτιέ, Σελίν Ντιόν και Έλενα Παπαρίζου.

Επίσης είναι παρουσιαστής του "The Voice France".

Το 2013 τα Ελληνικά Ταχυδρομεία παρουσίασαν γραμματόσημα τα οποία τον απεικόνιζαν.
Βαλδουίνος Β΄ του Κουρτεναί

thumb|right|250px|Ο βασιλιάς της Γαλλίας Λουδοβίκος Θ' δέχεται το ακάνθινο στεφάνι απο τον Βαλδουίνο Β' - μικρογραφία 14ου αιώνα.
thumb|right|250px|Ο Λατίνος αυτοκράτορας Βαλδουίνος Β΄ αποχαιρετά τον μικρό Μάρκο Πόλο με τον πατέρα του και τον θείο του οι οποίοι αναχωρούν απο την Κωνσταντινούπολη για την Ασία (1260) - Μικρογραφία (1410), Εθνική Βιβλιοθήκη των Παρισίων.
thumb|right|250px|Το ακάνθινο στεφάνι του Ιησού το οποίο δόθηκε απο τον Βαλδουίνο Β' στον βασιλιά της Γαλλίας Λουδοβίκο Θ'

Ο Βαλδουίνος Β΄ του Κουρτεναί (Δεκέμβριος 1217 - Οκτώβριος 1273) τελευταίος Λατίνος αυτοκράτορας της Κωνσταντινούπολης (1228 - 1261), μέλος του Οίκου του Κουρτεναί νεώτερου κλάδου του Οίκου των Καπετιδών ήταν μικρότερος γιος και παιδί του Πέτρου Β΄ του Κουρτεναί και της Γιολάντας της Φλάνδρας.
Θεόδωρος Σβετοσλάβ

Ο Θεόδωρος-Σβετοσλάβ ("Теодор Светосла̀в Тѐртер", 1270 - 1322) από τον Οίκο των Τέρτερ ήταν τσάρος της Βουλγαρίας από το 1300 έως το 1321. Η ημερομηνία γέννησής του είναι άγνωστη. Ήταν γιος του τσάρου Γεωργίου Τέρτερ Α΄ και της πρώτης συζύγου του Μαρίας· μικρός είχε αρραβωνιαστεί για διπλωματική συμμαχία την μικρή κόρη του Ιωάννη Α΄ Αγγέλου της Θεσσαλίας. Η νύφη έφτασε στο Τάρνοβο, αρραβωνιάστηκαν, αλλά δεν πρόλαβε να γίνει ο γάμος, καθώς στάλθηκε με την μητέρα του Μαρία ως όμηρος στην Κωνσταντινούπολη

Το 1284 θα επέστρεφε στο Τάρνοβο μετά από συνθήκη του πατέρα του με τον Ανδρόνικο Β' Παλαιολόγο. Η ίδια συνθήκη απαιτούσε να λυθεί ο αρραβώνας του με την μικρή Θεσσαλή πριγκίπισσα, η οποία στάλθηκε όμηρος στην Κωνσταντινούπολη. Ο πατριάρχης της Βουλγαρίας Ιννοκέντιος Γ' έφτασε στην Βασιλεύουσα να ρυθμίσει το θέμα της απελευθέρωσής του, την εποχή που εικάζεται ότι είχε δεσμό με την κόρη του Θεόδωρου Συναδηνού. Στάλθηκε πίσω στον πατέρα του, που τον κήρυξε συγκυβερνήτη κόβοντας νομίσματα.

Αμέσως μετά την επιδρομή του Νογκάι Χαν κατέληξε όμηρος των Μογγόλων, ενώ η αδελφή του Έλενα παντρεύτηκε τον Χάκα, γιο του Μογγόλου ηγέτη. Βρισκόταν στην αφάνεια ως το 1299, όταν συνόδευσε τον Χάκα στην επίθεσή του εναντίον της Βουλγαρίας. Ο Ιβάν Ασέν Γ΄ δραπέτευσε από το Τάρνοβο και ο Θεόδωρος Σβετοσλάβ προσπάθησε να πείσει την Βουλγαρική αριστοκρατία να δεχτεί για βασιλιά τον Χάκα. Τότε έφτασαν οι ορδές του επικίνδυνου Μογγόλου ηγέτη Τόκτα, που είχε βάλει στόχο την εξουδετέρωση του Χάκα. Ο Θεόδωρος-Σβετοσλάβ αμέσως οργάνωσε σκευωρία που ανέτρεψε, φυλάκισε, και αποκεφάλισε τον Χάκα στέλνοντας την κεφαλή του σαν έπαθλο στον Τόκτα (1300). Ο Θεόδωρος-Σβετοσλάβ έγινε αμέσως βασιλιάς, ενώ ο Μογγόλος ηγέτης απέσυρε τα στρατεύματά του από τα Βουλγαρικά εδάφη.
Εθνόσημο των Νήσων Μάρσαλ

Το Εθνόσημο των Νήσων Μάρσαλ αποτελείται από ένα γαλάζιο φόντο, σύμβολο της θάλασσας, με έναν άγγελο που έχει ανοικτές τις φτερούγες του πάνω στο φόντο. Ο άγγελος συμβολίζει την ειρήνη. Πίσω από αυτόν βρίσκονται δύο νησιά , με ένα πλεούμενο κανό και ένα φοινικόδεντρο. Στο πάνω μέρος εκατέρωθεν του θυρεού βρίσκεται μία ερυθρόλευκη γραμμή. Πίσω από το θυρεό υπάρχει ένας ναυτικός χάρτης, καλλιτεχνικά σχεδιασμένος. Στο δακτύλιο , πάνω από το θυρεό, διαβάζουμε τη φράση "Government of the Marshall Islands" (Κυβέρνηση των Νήσων Μάρσαλ) και από κάτω, το ρητό "Jepilpin ke Ejukaan" (στη γλώσσα των κατοίκων των νησιών Μάρσαλ, "Με την κοινή Προσπάθεια, Πετυχαίνουμε".
Δηιάνειρα

Μυθικό πρόσωπο, θυγατέρα του Οινέα και της Αλθαίας, αδελφή του Μελέαγρου και σύζυγος του Ηρακλή. Σύμφωνα με την παράδοση, ο Ηρακλής είχε υποσχεθεί στον αδελφό της Μελέαγρο, που τον είχε συναντήσει στον Κάτω Κόσμο, ότι θα την πάρει ως σύζυγό του. Για την πραγματοποίηση της υπόσχεσης αυτής, ο Ηρακλής χρειάστηκε να παλέψει με τον αθάνατο Αχελώο, ο οποίος μεταμορφωνόταν σε φίδι, ταύρο ή άνθρωπο με κεφάλι ταύρου. Μετά τον γάμο της με τον Ηρακλή, η Δηιάνειρα ακολούθησε το σύζυγό της στους αγώνες του εναντίον των Δρυόπων, των Λαπίθων και του Κύκνου.
Αλέξανδρος Παπαδημητρίου

Ο Αλέξανδρος Παπαδημητρίου (18 Ιουνίου 1973) είναι Έλληνας σφυροβόλος, αθλητής της ΑΕΚ.

Γεννήθηκε στη Λάρισα στις 18 Ιουνίου 1973. Οι πρώτες επιτυχίες του έγιναν στις αρχές της δεκαετίας του 90:
* 2ος Παγκόσμια Γυμνασιάδα (1990)
* 7ος Πανευρωπαϊκούς εφήβων-νεανίδων (1991)
* 6ος στο Παγκόσμιο εφήβων-νεανίδων (1992)
* 2ος Πανευρωπαϊκούς για αθλητές κάτω των 23 ετών (1994)
* 4ος Μεσογειακούς (1997), 3ος Μεσογειακούς (2001-2009), 2ος Μεσογειακούς (2005)

Στους Ολυμπιακούς Αγώνες 2000 στο Σίδνεϋ κατόρθωσε να μπει σε τελικό μεγάλης διοργάνωσης στο επίπεδο τω ανδρών για πρώτη φορά, αφού στον προκριματικό ήταν 12ος με επίδοση 76,61μ. Ωστόσο, στον τελικό τα 73,30μ. δεν του έδιναν τη δυνατότητα να υπερβεί την 12η θέση. 

Η μεγαλύτερη επιτυχία του έγινε στο Ευρωπαϊκό Πρωτάθλημα Στίβου 2002 στο Μόναχο. Αφού εξασφάλισε την πρόκριση ως 8ος με 78,39μ., στον τελικό ξεπέρασε το φράγμα των 80μ. στην 5η του προσπάθεια του, με επίδοση 80,21μ., κατακτώντας την 3η θέση, 0,04μ. πάνω από τον 4ο και 0,06μ. πάνω από τον 5ο. 

Το 2003 προκρίθηκε στον τελικό στο Παγκόσμιο Πρωτάθλημα Στίβου 2003 στο Παρίσι ως 9ος, με βολή στα 77,53μ. και εκεί με καλύτερη προσπάθεια στα 77,79μ. κατέκτησε τελικά την 8η θέση. 

Το 2004, δεν προκρίθηκε στον τελικό των Ολυμπιακών Αγώνων στην Αθήνα, ενώ το 2005 ήταν 13ος στον προκριματικό στο Παγκόσμιο Πρωτάθλημα Στίβου 2005, στο Ελσίνκι. Το 2006, δεν κατάφερε να προκριθεί στον τελικό του Ευρωπαϊκού Πρωταθλήματος. Το ίδιο συνέβη και στο Παγκόσμιο Πρωτάθλημα του 2007 (Οζάκα) αλλά και στο Βερολίνο (2009). Το 2008 συμμετείχε για 4η συνεχόμενη φορά στους Ολυμπιακούς Αγώνες στο Πεκίνο και με βολή 74,33μ κατετάγη 18ος. Δυστυχώς ένας σοβαρός τραυματισμός το 2010 δε του επέτρεψε να αγωνιστεί καθόλου αυτή τη χρονιά. Το 2011 έκανε την επιστροφή του κερδίζοντας για μια ακόμη φορά το Πανελλήνιο Πρωτάθλημα φτάνοντας έτσι στις 14 νίκες συνολικά στη κατηγορία των Ανδρών. Παράλληλα έπιασε και το χαμηλό όριο για του Ολυμπιακούς Αγώνες του Λονδίνου. Το 2012 κέρδισε για 15η φορά το Πανελλήνιο Πρωτ/μα και έγινε πολυνίκης σε ατομικό αγώνισμα (15 νίκες, μαζί με τον Περικλή Ιακωβάκη). Στις 3 Αυγούστου αγωνίστηκε για 5η φορά σε Ολυμπιακούς Αγώνες και εκεί δήλωσε ότι σταματάει την ενασχόληση του με τον πρωταθλητισμό. Παρόλα αυτά αγωνίστηκε στο Πανελλήνιο Πρωτ/μα του 2013 (21.07) και αναδείχθηκε 1ος Πανελληνιονίκης για 16η φορά (μοναδικός Έλληνας αθλητής στίβου). Μετά από αυτή του την επιτυχία δήλωσε ότι αποσύρεται από την ενεργό δράση δηλώνοντας ότι θέλει να ασχοληθεί με την προπονητική ή κάποιο άλλο φορέα του Αθλητισμού. 

Η εξέλιξη του Αλέξανδρου Παπαδημητρίου στη σφυροβολία:
* 1992 : 69,48μ (έφηβος)
* 1996 : 77,84μ (πανελλήνιο ρεκόρ)
* 2000 : 80,45μ. (πανελλήνιο ρεκόρ)
* 2004 : 80,35μ.
* 2008 : 77,07μ
* 2012 : 71,80μ.
Ίον Καντακουζηνός

μικρογραφία|Ο Ίον Καντακουζηνός
Ο Ίον Καντακουζηνός ("Ion Cantacuzino", 25 Νοεμβρίου 1863 - 14 Ιανουαρίου 1934) ήταν διάσημος Ρουμάνος παθολόγος, μετέπειτα καθηγητής στην ιατρική σχολή του Πανεπιστημίου του Βουκουρεστίου και μέλος της Ρουμανικής ακαδημίας. Ήταν επίσης ο ιδρυτής του ιδρύματος "Ίον Καντακουζηνός".

Γεννήθηκε στο Βουκουρέστι και καταγόταν από τον ρουμάνικο κλάδο της ελληνικής οικογένειας των Καντακουζηνών με καταγωγή από το Βυζάντιο. Σπούδασε στο Παρίσι ιατρική και εργάστηκε σε διάφορα νοσοκομεία στο Παρίσι. Το 1894 έλαβε το διδακτορικό του και ανέλαβε αναπληρωτής καθηγητής στο πανεπιστήμιο του Ιασίου στην Ρουμανία. Μετά από δύο χρόνια όμως επέστρεψε στο Παρίσι και εργάστηκε στο ίδρυμα Παστέρ. Το 1901 επέστρεψε στην Ρουμανία και στο Βουκουρέστι όπου και έλαβε θέση καθηγητή. Έκανε πολλές έρευνες και ανακάλυψε μια νέα θεραπεία για τη χολέρα, τη φυματίωση και τον ερυθρό πυρετό. 

Κατά τον Β΄ Βαλκανικό πόλεμο διορίστηκε επικεφαλής ιατρικής ομάδας για την καταπολέμηση της χολέρας στις τάξεις του ρουμανικού στρατού. Την ίδια θέση είχε και κατά τη διάρκεια του Α΄παγκοσμίου πολέμου.
Φιλίπ Μασονί

Ο Φιλίπ Μασονί ("Philippe Massoni", 13 Ιανουαρίου 1936 - 14 Φεβρουαρίου 2015) ήταν ο ειδικός αντιπρόσωπος του προέδρου της Γαλλίας στην Ανδόρρα, για το διάστημα 2002-2007. Νωρίτερα ήταν αρχηγός της αστυνομίας στο Παρίσι.
Μονή Φανερωμένης Σαλαμίνας

Η Ιερά Μονή Φανερωμένης Σαλαμίνας είναι ιστορικό μοναστήρι που βρίσκεται στα βορειοδυτικά παράλια της νήσου Σαλαμίνας στην οποία υπήρχε ένας πολύ παλιός και ημιερειπωμένος χριστιανικός ναός στον οποίο και βρέθηκε εικόνα της Θεοτόκου από τον Λάμπρο Καννέλο, που έκτισε και μόνασε στο μοναστήρι για να αγιοποιηθεί από την ορθόδοξη εκκλησία με το όνομα Όσιος Λαυρέντιος. Ανήκει εκκλησιαστικά στην Ιερά Μητρόπολη Μεγάρων και Σαλαμίνος.
Αχμέτ Νετζντέτ Σεζέρ

Ο Αχμέτ Νετζντέτ Σεζέρ ("Ahmet Necdet Sezer", 13 Σεπτεμβρίου 1941 - ...) είναι Τούρκος πολιτικός, ο 10ος Πρόεδρος της Τουρκίας.

Γεννήθηκε στις 13 Σεπτεμβρίου 1941 στο Αφιόν Καραχισάρ και σπούδασε Νομικά στην Άγκυρα. Το 1988 διορίστηκε μέλος του Συνταγματικού Δικαστηρίου της χώρας. Το 1998, εξελέγη ανώτατος δικαστής του εν λόγω δικαστηρίου. Είναι παντρεμένος με τη Σεμρά Σεζέρ και έχουν 3 παιδιά. Ορκίστηκε Πρόεδρος της Δημοκρατίας στις 16 Μαΐου 2000 και διατηρήθηκε στο αξίωμα ως το 2007. Τον διαδέχθηκε ο Αμπντουλάχ Γκιούλ.



Κατηγορία:Πρόεδροι της Τουρκικής Δημοκρατίας
Κατηγορία:Απόφοιτοι Πανεπιστημίου της Άγκυρας
Γιάννης Κορίδης

Ο Γιάννης Κορίδης (1936 - ...) είναι Έλληνας δημοσιογράφος και λογοτέχνης.
Λόρενς Ρόμπερτς

O Λόρενς Ρόμπερτς ("Lawrence Edward Roberts III", 20 Οκτωβρίου 1982) είναι Αμερικανός καλαθοσφαιριστής. 

Έχει ύψος 2.06 μ. και αγωνίζεται στη θέση του πάουερ φόργουορντ. Κύρια προσόντα του είναι το εκπληκτικό του άλμα και η μεγάλη του ταχύτητα.
Φαράγγι της Αγίας Ειρήνης

thumb|250px|Το Φαράγγι της Αγίας Ειρήνης.
Στη ∆υτική πλευρά των Λευκών Ορέων, στην Επαρχία Σελίνου (Δήμος Ανατολικού Σελίνου) του Νοµού Χανίων βρίσκεται το μοναδικό σε οµορφιά και βλάστηση Φαράγγι της Αγίας Ειρήνης. Το φαράγγι έχει πάρει το όνομά του από το ομώνυμο χωριό που βρίσκεται κοντά στη βόρεια είσοδό του. Το φαράγγι αποτελεί τµήµα του Ευρωπαϊκού μονοπατιού Ε4, έχει µήκος 7,5 χιλιόμετρα και η διάβαση του διαρκεί περίπου τρεις ώρες. Η Νότια είσοδος απέχει 5 χιλιόµετρα από το παραθαλάσσιο χωριό της Σούγιας. Αποτελεί τµήµα της περιοχής NATURA 2000 µε Κωδικό GR 4340008 και έχει επίσης χαρακτηριστεί ως Καταφύγιο Άγριας Ζωής από το Υπουργείο Γεωργίας. Το φαράγγι αποτελεί τµήµα του βιοτόπου του Κρητικού Αίγαγρου και χαρακτηρίζεται από ποικίλα µικροπεριβάλλοντα που αποτελούν καταφύγιο και ενδιαίτηµα για πολλά είδη πανίδας. Χαρακτηριστικός είναι και ο πλούτος της δασικής βλάστησης τόσο από άποψη δένδρων (Κυπαρίσσι, Τραχεία πεύκη, Σφενδάµι , Πλάτανος, Πουρνάρι, Αριά) αλλά και των θάµνων, φρυγάνων καθώς και των αρωµατικών φυτών µε κυριότερο τον δίκταμο.
Η σπουδαιότητα όµως του φαραγγιού δεν περιορίζεται στην υψηλή του βιοποικιλότητα ή στην αισθητική του αξία αλλά και στην ιστορική και πολιτιστική του ταυτότητα. Στη θέση «Πολλά Σπιτάκια» µέσα στο Φαράγγι κατέφευγαν οι επαναστάτες την εποχή της Τουρκοκρατίας και από εκεί ξεκινά και το µονοπάτι της «Φυγού» που ήταν και η έξοδος διαφυγής από το Φαράγγι προς την περιοχή του Οµαλού. Στην περιοχή βρίσκεται η βυζαντινή εκκλησία του Χριστού (1358µ.Χ.) και ο ερειπωµένος ναός του Αγ. Γεωργίου(1460 µ.Χ.). Νοτιότερα υπάρχουν οι αρχαίες πόλεις της Ελύρου, της Υρτακίνας της Συίας, της Λισσού και της Ποικιλασσού. Το Αγιερηνιώτικο φαράγγι είναι το δεύτερο σε επισκεψιµότητα φαράγγι του Νοµού Χανίων µετά την Σαµαριά. Χαρακτηριστικό επίσης είναι ότι είναι επισκέψιµο για µεγαλύτερη χρονική περίοδο (σε σχέση µε την Σαµαριά) και ότι αποτελεί έναν αναπτυσσόµενο φυσικό πόρο.

Α
Μιχαήλ Ασέν Γ΄

Ο Μιχαήλ-Ασέν Γ΄ ή Μιχαήλ Γ΄ Σισμάν ("Михаил III Шишман Асен", μετά το 1280 - 31 Ιουλίου 1330) από τον Οίκο του Σισμάν ήταν τσάρος της Βουλγαρίας κατά τα έτη 1323-1330. Ήταν γιος του Σισμάν δεσπότη του Βίντιν και μιας κόρης της Άννας των Ασέν, κόρης του Ιβάν Ασέν Β΄ της Βουλγαρίας.

Η περιοχή του Βίντιν ήταν ως τα μέσα του 13ου αιώνα αυτόνομη υπό Βουλγαρική κυριαρχία. Διοικήθηκε διαδοχικά από τους Γιάκομπ Σβετοσλάβ ως το 1276, Σισμάν (1308-1313) και από το 1313 από τον μέλλοντα Μιχαήλ Ασέν Γ΄ της Βουλγαρίας. 

Δέχτηκε τον τίτλο του "δεσπότη" από τον Θεόδωρο-Σβετοσλάβ της Βουλγαρίας και τον νεαρό γιο του Γεώργιο Β΄ Τέρτερ, ενώ με τον θάνατο του δεύτερου το 1323 εξελέγη στην θέση του από την αριστοκρατία.
Ακολούθησε περίοδος σύγχυσης και αβεβαιότητας, που την εκμεταλλεύτηκε ο Ανδρόνικος Γ΄ Παλαιολόγος Αυτοκράτορας των Ρωμαίων, προκειμένου να καταλάβει ολόκληρη τη Θράκη. Ένας διεκδικητής του θρόνου, ο Βόζιλ, αδελφός του Σμίλετς, εγκαταστάθηκε αυτόνομος στο Κραν ελέγχοντας την Βαλκανική κοιλάδα. Ο νεαρός Μιχαήλ Ασέν Γ΄ κινήθηκε κατά του Ανδρόνικου Γ΄, προσπαθώντας να τον εξαναγκάσει να οπισθοχωρήσει, όμως o Βυζαντινός στρατός πολιορκούσε την Φιλιππούπολη, την οποία και τελικά κατέλαβε. Σε πείσμα της απώλειας αυτής, ο Μιχαήλ-Ασέν απέβαλε τον Βόζιλ και ανέκτησε τον Βουλγαρικό έλεγχο στη Βόρεια Θράκη το 1324.

Τελικά με συνθήκη ο Μιχαήλ Ασέν Γ΄ νυμφεύτηκε την Θεοδώρα Παλαιολογίνα, αδελφή του Ανδρόνικου Γ΄ και πρώην σύζυγο του Θεοδώρου-Σβετοσλάβ, χωρίζοντας την πρώτη του γυναίκα Άννα-Νέδα, αδελφή του Σέρβου βασιλιά Στέφανου-Ούρου Γ΄ "Ντεκάνσκι". Αυτό έφερε χειροτέρευση στις σχέσεις με την Σερβία. Απτόητος ο Μιχαήλ Ασέν Γ΄ προσπάθησε να υποστηρίξει έναν σφετεριστή του Σερβικού θρόνου, τον Στέφαν Βλαδισλάβ Γ΄ απέναντι στον βασιλιά -και αδελφό της συζύγου του- Στέφανο-Ούρο Γ΄. Το κίνημα του Στέφαν-Βλαδισλάβ Γ΄ απέτυχε και τα υπόλοιπα χρόνια ο Μιχαήλ Ασέν Γ΄ προσπάθησε να βελτιώσει τις σχέσεις του με τους γείτονές του.
Κύριλλος Α΄ Ιεροσολύμων

Ο Κύριλλος Α΄ Ιεροσολύμων (313 - 386) ήταν χριστιανός επίσκοπος στην Ιερουσαλήμ και, σύμφωνα με την Ορθόδοξη και την Καθολική Εκκλησία, Πατέρας της Εκκλησίας με σημαντικό συγγραφικό έργο. Σύμφωνα με τον Κατάλογο Πατριαρχών Ιεροσολύμων κατατάσσεται 41ος στη σειρά διαδοχής του Πατριαρχείου Ιεροσολύμων, ύστερα από τον Μάξιμο Γ΄ και πριν από τον Ιωάννη Β΄. Ο Κύριλλος, τυπικά ήταν ομοιουσιανός έχοντας, όμως, ορθόδοξη θεολογία.
Αλιγάτορας

Ο αλιγάτορας είναι ερπετό που ανήκει στην οικογένεια των κροκοδειλιδών. Είναι μεγαλόσωμο ζώο, και μοιάζει με γιγάντιες σαύρες, υδρόβια και αρπακτικά. Ζει κατά αγέλες σε λίμνες και ποτάμια των τροπικών περιοχών όπου παραμονεύει το θήραμα του κρυμμένο, μέσα στο νερό. Το ζευγάρωμα γίνεται τη νύχτα ,μέσα στο νερό προς τον Απρίλιο.Χάρη στη ζύμωση των φυτικών υλικών ,μέσα στη φωλιά διατηρείται θερμοκρασία ευνοική για την επώαση των αυγών .

Οι αλιγάτορες κινούνται με δυσκολία στην ξηρά, αλλά κολυμπούν γρήγορα και αθόρυβα στο νερό. Έχουν πολύ μεγάλο στόμα και δυνατά δόντια. Τρέφονται κυρίως με ψάρια,βατράχους,μικρά καρκινοειδή,χελώνες,μικρά θηλαστικά και πουλιά. Ο "Αμερικάνος αλιγάτορας" (Αλιγάτορας του Μισισιπή - Alligator mississippiensis) ζει στις ΗΠΑ, κυρίως στον ποταμό Μισισιπή. Ο "Κινεζικός αλιγάτορας" (Αλιγάτορας ο σινικός - Alligator sinensis), ο οποίος είναι μικρότερος, ζει στον ποταμό Γιανγκ τσε Κιανγκ.
Αηδόνι

Το Αηδόνι είναι στρουθιόμορφο πτηνό της οικογενείας των Μυιοθηριδών, που απαντά και στον ελλαδικό χώρο. Η επιστημονική ονομασία του είδους είναι "Luscinia megarhynchos" και περιλαμβάνει 3 υποείδη. Στην Ελλάδα απαντά τo υποείδος "Luscinia megarhynchos megarhynchos", C. L. Brehm, 1831.

To αηδόνι, παρά την «ταπεινή» του ενδυμασία, θεωρείται από το πλατύ κοινό το πτηνό με το "ομορφότερο κελάηδημα στην υφήλιο". Ακόμη και αν αυτό είναι υποκειμενικό, επιστημονικές αναλύσεις με τη χρήση ψηφιακών συνθετητών (παλμογράφων), έχουν αναδείξει την μεγάλη ποικιλία των φασματικών κυματομορφών της φωνής του πτηνού. Η "περιπλοκότητά" του αποτελεί γρίφο για τους ερευνητές και αναλύεται ως ιδιόμορφο στοιχείο της ηθολογίας του ζωικού βασιλείου ως προς την δυνατότητα καταχώρησης τόσο πολλών μουσικών «μοτίβων» στον εγκέφαλο ενός πτηνού (βλ. Φωνή).
Πάπας Γρηγόριος Θ΄

O Πάπας Γρηγόριος Θ΄ ("Papa Gregorio IX", 1170 – 22 Αυγούστου 1241), γεννημένος Ugolino di Conti, ήταν πάπας από τις 19 Μαρτίου 1227 μέχρι τον θάνατό του.

Όντας διάδοχος του Πάπα Ονωρίου Γ΄, κληρονόμησε πλήρως τις παραδόσεις του Πάπα Γρηγορίου του Ζ΄ και του εξαδέλφου του Πάπα Ιννοκέντιου Γ΄, και συνέχισε με ζήλο την πολιτική τους σχετικά με την Παπική υπεροχή.
Μονή Φανερωμένης Κρήτης

Η Ιερά Μονή Φανερωμένης Κρήτης ή Ιεράπετρας είναι μια ιστορική Μονή που βρίσκεται στη περιοχή της Ιεράπετρας και προς τα ΝΔ. του όρμου «παχιά άμμος». Η Μονή αυτή είναι περισσότερο γνωστή στους κατοίκους της Κρήτης ως Μονή «Παναγία των Γουρνιών». Το Καθολικό της Μονής είναι κτισμένο μέσα σε σπήλαιο εντός του οποίου και βρέθηκε η εικόνα της Παναγίας κατά τον 15ο αιώνα όπου και φέρεται ότι κτίσθηκε ο ναός και στη συνέχεια το Μοναστήρι.

Η Ιερά Μονή Φανερωμένης Κρήτης είναι ανδρώα Μονή αφιερωμένη στη Κοίμηση της Θεοτόκου και εορτάζει τον Δεκαπενταύγουστο. Πλην του Ηγουμένου τη μονή υπηρετούν 3 μοναχοί. Διοικητικά υπάγεται στην Ιερά Μητρόπολη Ιεραπύτνης και Σητείας που αποτελεί μετά των άλλων 6 Ιερών Μητροπόλεων Κρήτης την ημιαυτόνομη Αρχιεπισκοπή Κρήτης, εκκλησιαστική επαρχία του Οικουμενικού Πατριαρχείου.

Φανερωμένης
Μισέλ Πενσώ

<br>
Ο Μισέλ Πενσώ (γαλλ.: "Michel Pinseau") ήταν Γάλλος αρχιτέκτονας, γνωστός ως σχεδιαστής της ιδέας του μεγαλύτερου σε ύψος μιναρέ παγκοσμίως (210 μέτρα), στο μεγαλύτερο τζαμί του κόσμου, το Τέμενος Χασάν Β' στην Καζαμπλάνκα του Μαρόκου.